EkBass/fiwiki-20250220-pages-articles huggingface dataset:
Parkin piirikunta (Wyoming)

Parkin piirikunta on piirikunta Yhdysvaltain Wyomingin osavaltiossa. Vuonna 2000 Parkissa asui 25 786 ihmistä. Piirikunnan hallintokeskus on Cody. Muita suurempia asutuskeskuksia ovat toinen kaupunki Powell, Frannie ja Meeteetse. Parkin piirikunta kuuluu niihin harvinaisiin Yhdysvaltain piirikuntiin, joiden naapurina on samanniminen piirikunta, tässä tapauksessa Montanan puolella. Suurin osa Yellowstonen kansallispuistosta sijaitsee Parkin piirikunnassa. ==Väestö== Vuoden 2000 väestönlaskennan mukaan Parkin piirikunnassa asui 25 786 ihmistä, 10 312 kotitaloutta ja 7 094 perhettä. Väestöntiheys on noin 1,5 asukasta neliökilometriä kohden. 12,70 prosenttia piirikunnan asukkaista eli köyhyysrajan alapuolella. Piirikunnan etninen jakauma oli seuraavanlainen: *96,46 % valkoihoisia *1,41 % muita rotuja *1,08 % sekoittuneita *0,47 % alkuperäisasukkaita *0,44 % aasialaistaustaisia *0,09 % mustaihoisia *0,05 % Tyynenmeren kansoja 3,72 prosentilla oli hispaano- tai latinotausta. Sukujuuriltaan asukkaat olivat enimmäkseen saksalaista (26,3 %) tai englantilaista (13,3 %) syntyperää. ==Aiheesta muualla== *Parkin piirikunnan virallinen kotisivu Luokka:Wyomingin piirikunnat
Inherit the Void

Inherit the Void on Profane Omenin toinen studioalbumi, joka julkaistiin 4. maaliskuuta 2009. ==Kappaleet== # # # # # # # # # # # == Kokoonpano == ;Yhtye * Jules Näveri – laulu * Williami Kurki – kitara * Andy J. Bonfire – kitara * Tuomas Saarenketo – bassokitara * Samuli Mikkonen – rummut ;Tuotanto * Ville Sorvali – tuottaja * Mikko Herranen – tuottaja (laulu) * Aleksanteri Kuosa – äänittäjä, miksaaja * Williami Kurki – miksaaja * Björn Engelmann – masteroija == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Profane Omenin albumit Luokka:Vuoden 2009 albumit
Vikas Swarup

Vikas Swarup (; s. 1963 Allahabad, Intia) on kirjailijana parhaiten tunnettu Intian ulkoministeriön virkamies ja diplomaatti. == Kirjallinen ura == Hänen esikoisromaaninsa Q and A (suomennettu nimillä "Tyhjentävä vastaus eli Kuka voittaa miljardin?" ja "Slummien miljonääri") kertoo köyhästä mumbailaisesta tarjoilijasta, josta tulee kaikkien aikojen suurimman palkinnon saanut tietokilpailuvoittaja. Sekä Intiassa että muualla kriitikkojen ylistämä bestseller on käännetty 40 kielelle. Se oli parhaiden esikoiskirjailijoiden joukossa valittaessa Commonwealth Writers' Prize -palkintoa ja se sai eteläafrikkalaisen palkinnon Exclusive Books Boeke Prize 2006 ja Prix Grand Public 2007 Pariisin kirjamessuilla 2007. Kirjaan perustuva BBC:n radion tuottama kuunnelma sai parhaasta draamasta kultaisen Sony Radio Academy Award -palkinnon 2008 ja IVCA Clarion Award -palkinnon 2008. Brittiläinen Film4 hankki elokuvaoikeudet ja teki siitä runsaasti palkitun elokuvan nimellä Slummien miljonääri, jonka ohjasi Danny Boyle. Vikas Swarupin toinen romaani Syyllisten seurue (Six Suspects) ilmestyi 2008, suomennos 2010. Teos kertoo rikkaan mutta moraalittoman intialaisen julkkiksen murhasta. Murhaa kuvataan kuuden epäillyn näkökulmasta, ja samalla luodaan kuvaa nyky-Intiasta. Teos on käännetty usealle kielelle, ja BBC ja Starfield Productions ovat varanneet sen elokuvaoikeudet. == Diplomaattiura == Swarup on palvellut diplomaattina Turkissa, Yhdysvalloissa, Etiopiassa ja Britanniassa. Elokuusta 2006 hän on ollut Intian Etelä-Afrikan-suurlähettiläs Pretoriassa. ==Lähteet== ==Aiheesta muualla== * VikasSwarup.net * Ampersand Agency blog kommentteja Vikas Swarupin teoksista * The Rediff Interview/Vikas Swarup * Channel NewsAsia: Author Speak - Vikas Swarup Luokka:Intialaiset kirjailijat Luokka:Intialaiset diplomaatit Luokka:Vuonna 1963 syntyneet Luokka:Elävät henkilöt
Big Hornin piirikunta (Wyoming)

Big Hornin piirikunta on piirikunta Yhdysvaltain Wyomingin osavaltiossa. Vuonna 2000 Big Hornissa asui 11 461 ihmistä. Piirikunnan hallintokeskus on Basin. Piirikunta on jaettu neljään koulupiiriin. ==Väestö== Vuoden 2000 väestönlaskennan mukaan Big Hornin piirikunnassa asui 11 461 ihmistä. Väestötiheys oli hieman yli yksi asukas/neliökilometri. 14,10 prosenttia piirikunnan asukkaista eli köyhyysrajan alapuolella. Piirikunnan etninen jakauma oli seuraavanlainen: *94,03 % valkoihoisia *3,37 % muita rotuja *1,46 % sekoittuneita *0,75 % alkuperäisasukkaita *0,21 % aasialaistaustaisia *0,11 % mustaihoisia *0,07 % Tyynenmeren kansoja 6,17 prosentilla väestöstä oli hispaano- tai latinotausta. Sukujuuriltaan asukkaat olivat enimmäkseen englantilaista (21,4 %), saksalaista (23,0 %), amerikkalaista (8,1 %) tai irlantilaista (8,0 %) syntyperää. ==Asutuskeskukset== Basin, Burlington, Byron, Cowley, Deaver, Frannie, Greybull, Hyattville, Lovell, Manderson ==Aiheesta muualla== *Big Hornin piirikunnan virallinen kotisivu *Rekisteri Wyomingin historiallisista paikoista, Big Hornin piirikunta Luokka:Wyomingin piirikunnat
Frank Swift Bourns

Frank Swift Bourns (todennäköisesti 2. syyskuuta 1866 Dexter Michigan – 17. maaliskuuta 1935 Seattle WashingtonRootsWeb, lähteessä ei ole elämäkertatietoja) oli yhdysvaltalainen lintutieteilijä. Bourns tutki yhdessä Dean Conant Worcesterin kanssa Filippiinien linnustoa. Tutkimustulokset Bourns julkaisi teoksessaan Preliminary notes on the birds and mammals collected by the Menage scientific expedition to the Philippine Islands (Minneapolis : The Academy, 1894).American Libraries Bourns ja Worcester nimesivät useita uusia lintulajeja: mindoronkukaalin (Centropus steerii), mindanaonkukastajan (Dicaeum bicolor), tawitawinhaavakyyhkyn (Gallicolumba menagei), ruostekanakyyhkyn (Phapitreron cinereiceps), valkokurkkusiepon (Rhinomyias albigularis) ja tuhkarastaan (Zoothera cinerea).ITIS ==Lähteet== Luokka:Yhdysvaltalaiset ornitologit Luokka:Vuonna 1866 syntyneet Luokka:Vuonna 1935 kuolleet
Amerikankoskikara

Amerikankoskikara (Cinclus mexicanus) on Pohjois- ja Keski-Amerikassa tavattava koskikaroihin kuuluva varpuslintu. == Koko ja ulkonäkö == Kooltaan amerikakoskikara 14–20 cm, koiras on kooltaan hieman suurempi kuin naaras. Väritykseltään laji on kauttaaltaan ruskehtavan harmaa. Pää on suurikokoinen ja niska on lyhyt. Amerikankoskikaran pyrstö on lyhyehkö ja jalat ovat pitkät. Molemmat sukupuolet ovat ulkonäöltään samanlaiset. Nuoret linnut muistuttavat aikuisia, mutta voivat olla hieman niitä vaaleampia. == Levinneisyys ja elinympäristö == Lajia tavataan läpi Alaskan, Kalliovuorten ja Yhdysvaltain länsirannikon aina Meksikoon ja Panamaan saakka. Lajin elinympäristöä ovat kirkkaat, kylmät ja nopeasti virtaavat vuoristopurot. Vaikka laji viihtyykin parhaiten vuoristoalueilla, toisinaan sitä tavataan myös alankomailla jopa lähellä merenpinnan tasoa. Laji talvehtii myös esiintymisalueensa pohjoisosissa, jos purot pysyvät sulina. Osa linnuista kuitenkin siirtyy vuoristosta matalammalle ja etelämmäs. Talvehtimisaikana amerikankoskikaroille kelpaavat myös hitaammin virtaavat joet. Lintu on erittäin tarkka veden puhtaudesta eikä menesty vähänkään saastuneessa vedessä. Laji onkin vähentynyt tietyiltä alueilta sopivan elinympäristön puutteen vuoksi. Amerikankoskikara on täten erittäin hyvä veden puhtauden indikaattori. == Ravinto == Amerikankoskikara syö pääasiassa vesihyönteisiä. Ravintoa ovat vesiperhoset, päivänkorennot, koppakuoriaiset sekä näiden ja hyttysten toukat. Laji saattaa syödä myös matoja, nilviäisiä sekä kalan kutua ja pieniä kaloja. Laji etsii syötävää veden pinnalta tai sukeltaa pohjaan ja etsii hyönteisten toukkia pohjassa kävellen. Sukeltaessaan amerikankoskikara käyttää siipiään ja ikään kuin lentää veden alla. Satunnaisesti laji poimii myös ravintoa kiviltä. Lintu pyydystää hyvin harvoin lentävää ravintoa ilmasta. == Lisääntyminen == Pesänsä amerikankoskikara rakentaa kivikkoon kielekkeen alle. Naaras rakentaa pesän sammalesta, tikuista ja ruohoista. Umpinaisessa pesässä on yksi suuaukko. Laji on oppinut rakentamaan pesänsä myös siltoihin sekä käyttämään hyödykseen ihmisten asettamia pesimislaatikoita.. Naaras munii yleensä neljästä viiteen, joskus kuusi valkoista munaa, joita vain se hautoo. Haudonta kestää noin akaksi viikkoa. Poikaset poistuvat pesästä noin 25 päivän kuluttua kuoriutumisestaan ja ovat jo silloin uimakykyisiä. == Lähteet == Luokka:Koskikarat
OCO

Orbiting Carbon Observatory (OCO) oli NASAn rakennuttama ilmakehää tutkiva kaukokartoitussatelliitti, jonka lähtö epäonnistui 24. helmikuuta 2009 Taurus- kantoraketin teknisen vian vuoksi http://yle.fi/uutiset/ulkomaat/2009/02/nasan_satelliittin_laukaisussa_vaikeuksia_568132.html?origin=rss. Satelliitista on rakennettu toinen versio, jonka suunniteltu lähettäminen kiertoradalle tapahtuu heinäkuussa 2014. ==Missio== OCOn mittaa aikanaan hiilidioksidilähteiden maantieteellistä asemaa eri puolilla maapalloa. Se etsii samalla merkittäviä hiilinieluja. The NASA Orbiting Carbon Observatory (OCO) Mission: Objectives, Approach, and Status NASA's Shuttle and Rocket Missions Launch Schedule. OCOn rahoitti NASAn Earth System Science -osaston Pathfinder-ohjelma.NASA Earth System Science Pathfinder Program NASAn Jet Propulsion Laboratory hallinnoi OCO-satelliittiprojektia. ==Satelliitti== OCO- satelliitin rakensi Orbital Sciences Corporation -yhtiö.Orbital Sciences Program Page Se laukaistiin Vandenberg Air Force Base -tukikohdasta Kaliforniasta Taurus-kantoraketilla. OCOn pääinstrumentin kehittivät yhdessä Hamilton Sundstrand Sensor Systems ja NASAn Jet Propulsion Laboratory. Toisen OCO-satelliitin tekijä ja laukaisija on Orbital Sciences. Se pääsee laskuttamaan epäonnistuneen laukaisunsa jälkeen toisesta laukaisusta Taurus- kantoraketilla 70 miljoonaa dollaria ja tietenkin saa maksun myös satelliitin rakentamisesta. http://www.spacenews.com/contracts/100622-orbital-tapped- launch-oco-replacement.html Tämä on avaruusteollisuusalalle tyypillinen piirre: se on niin oligopolistinen markkina ostajapuolella ja teollisuuden kilpailu on niin rajoittunutta tarjoajapuolella, että epäonnistumisestakin palkitaan. ==Muita vastaavia satelliitteja== Japanin avaruusjärjestö JAXA laukaisi 23. tammikuuta 2009 kasvihuonekaasuja (hiilidioksidia ja metaania) mittaavan satelliitin, Ibukin (tunnettu myös nimellä GOSAT, Greenhouse Gases Observing Satellite). OCOn laukaisun epäonnistuttua Ibuki on lajissaan ainoa.Uusi satelliitti seuraa kasvihuonekaasuja digitoday.fi 23.1.2009. Luettu 24.1.2009. Muita mm. * EOS-Aura, NASA * Envisat, ESA * Sentinel 5 Precursor, ESA ja Hollanti, suunnitteilla vuonna 2010 ==Lähteet== ==Aiheesta muualla== *NASA/JPL Orbiting Carbon Observatory Project Web Site *NASA's Earth Observing System *JPL Science Division OCO Project *NASA/JPL Global Climate Change web site *UStream video on OCO mission Luokka:Kaukokartoitussatelliitit Luokka:Vuoden 2009 avaruustoiminta
Armenische Legion

Armenische Legion oli natsi-Saksan puolella toisessa maailmansodassa taistellut armenialaisista koottu pataljoona. Se koostui lähinnä sotavangeiksi jääneistä neuvostosotilaista. Pataljoonan joukoilla oli SS-koulutus. Legioona aloitti toimintansa vuonna 1942 ja se lopetettiin 8. kesäkuuta 1944. Pataljoonaa johti Drastamat Kanayan. Armenialainen pataljoona koottiin noin 18 000 armenialaisesta vangiksi jääneestä sotilaasta. Se oli helppo koota koska armeijapalveluksen vaihtoehtona oli huonomaineiset saksalaiset sotavankileirit. Pataljoonan johtoon tuli ensimmäisen maailmansodan jälkeen Yhdysvaltoihin paenneita armenialaisia sotaveteraaneja. Legioona otti osaa Saksan armeijan Kaukasuksen offensiiviin. Kuten muutkin vapaaehtoiset yksiköt, he taistelivat lähinnä partisaaneja vastaan. Armenialaiset olivat saksalaisia myötämielisempiä juutalaisia kohtaan ja auttoivat juutalaisia sotavankeja karkuun saksalaisilta. Adolf Hitler ei luottanut vapaaehtoisiin yksiköihin, joten monet niistä lähetettiin länsirintamalle. Armenialaiset joutuivat Belgiaan ja Alankomaihin. Sodan lopussa he antautuivat länsiliittoutuneille, jotka luovuttivat heidät Neuvostoliittoon. Neuvostoliitossa he joutuivat sotavankileireille, joissa monet kuolivat. == Katso myös == * Armenian sosialistinen neuvostotasavalta == Aiheesta muualla == Luokka:Vapaaehtoiset saksalaiset sotilasyksiköt toisessa maailmansodassa
Pimpparauta (albumi)

Pimpparauta on Pirkka-Pekka Peteliuksen studioalbumi vuodelta 1985. Levyn kapellimestari ja tuottaja oli Pedro Hietanen. Hietanen kertoo, että albumin kappaleet suunniteltiin hyvin etukäteen ennen levyttämistä studiolla. Levyltä julkaistiin kaksi singleä: ”Lellelle / Tra la la” sekä ”Pimpparauta / Mr. Nobody”. Albumin kappaleet ”Kauniita kesäpäiviä” ja ”Ööliä läikkyy” on esitetty myös Yleisradion sketsiviihdesarjassa Mutapainin ystävät. ”Pimpparauta”-kappaleesta tehtiin musiikkivideo, joka esitettiin Levyraadissa. Videossa Petelius oli sonnustautunut vaaleanpunaisiin trikoisiin, ja näyttäviin kajaleihin. ”Lellelle” on käännöskappale brittiläisen Typically Tropical -yhtyeen tekemästä kappaleesta ”Barbados”. Albumin Tra la la -kappaleesta ideoitui myös kannen homosävytteinen teema, jossa Peteliuksella on yllään nahkahousut. Albumi saavutti kultalevyrajan ja levyä on myyty yhteensä 25 000 kappaletta. == Kappaleet == Kaikki kappaleet sovittanut Pedro Hietanen. === A-puoli === # # # # # === B-puoli === # * # # # # === Kappaleiden järjestys C-kasetilla === ==== A-puoli ==== # # # # # ==== B-puoli ==== # * # # # # == Kokoonpano == * Pirkka-Pekka Petelius – laulu * Pedro Hietanen – piano, syntetisaattorit * Pave Maijanen – kuoro * Janne Louhivuori – kitarat * Harri Merilahti – basso * Markku Johansson – trumpetti * Pertti Päivinen – tenorisaksofoni * Hannu Lemola – rummut * Nappi Ikonen – percussiot === Tuotanto === * Takomo-studiot / Dan Tigerstedt – äänitys * Kaj Ewart / Studico – kuvat * Markus Heikkerö – kannen suunnittelu * Pedro Hietanen – kapellimestari ja tuottaja == Lähteet == == Aiheesta muualla == * Ööliä läikkyy -kappaleen musiikkivideo Mutapainin ystävät -televisiosarjasta Luokka:Pirkka-Pekka Peteliuksen albumit Luokka:Pedro Hietasen tuottamat albumit Luokka:Vuoden 1985 albumit Luokka:Homoseksuaalisuus taiteessa
Kontraoikeus

Kontraoikeus on oikeusjärjestyksen sallima etu jättää jokin oikeus käyttämättä. Kontraoikeus on subjektiivinen oikeus eli ihmiselle myönnetty tahdonvalta oman etunsa toteuttamiseen. Kontraoikeudet ovat yleisiä erityisesti yksityisoikeudessa. Esimerkiksi velkoja käyttää kontraoikeuttaan, kun hän antaa saatavansa anteeksi. Julkisoikeudessa tilanne on useimmiten toinen. Ihmiselta puuttuu kontraoikeus esimerkiksi tilanteessa, jossa valtio äänioikeuden ohella säätää äänestäjälle äänestysvelvollisuuden.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VII palsta 1081. ==Lähteet== Luokka:Oikeustiede
Andrew Cunningham

Andrew Browne Cunningham, Cunningham of Hyndhopen 1. varakreivi (s. 7. tammikuuta 1883 − k. 12. kesäkuuta 1963) oli Britannian Kuninkaallisen laivaston amiraali toisessa maailmansodassa ja kenraali Sir Alan Cunninghamin vanhempi veli. Cunningham syntyi 7. tammikuuta 1883 Irlannissa Rathminesissa Dublinin etelälaidalla. Hän aloitti koulunsa Dublinissa ja Edinburghissa, kunnes kymmenvuotiaana kirjoittautui laivastoakatemiaan. Valmistuttuaan Dartmouthin Kuninkaallisesta Laivastokoulusta 1898 hän yleni nopeasti arvoasteikossa. Cunningham komensi hävittäjää ensimmäisessä maailmansodassa sekä pääosan sotien välisestä ajasta. Hän sai ansioistaan Sotilasansiomerkin kahdella nauhalla. Erityisiksi ansioiksi luettiin hänen toimintansa Dardanellien maihinnousussa ja Itämerellä. Toisessa maailmansodassa Cunningham palveli Välimeren laivaston komentajana, jossa tehtävässä hän johti Kuninkaallista laivastoa kriittisissä Välimeren taisteluissa 1939–1943. Hänet siirrettiin 1943 ensimmäiseksi laivastoministeriksi, jossa tehtävässä hän oli vuoteen 1946 eläkkeelle siirtymiseensä saakka. Eläkkeelle siirtymisensä jälkeen Cunninghamille suotiin kunnia toimia Elisabet II:n kruunajaisissa 1953 ylimpänä seremoniamestarina, Lord High Steward. == Alukset, joilla palvellut == *HMS Doris 1899 - helmikuu 1900 *HMS Hannibal joulukuu 1901 - marraskuu 1902 *HMS Diadem marraskuu 1902 - 1903 *HMS Implacable 1903 *HMS Locust syyskuu 1903 - (luutnantti 1904) *HM TB 14 1908 (ensimmäinen päällikkyys) *HMS Scorpion 1911 - 1918 *HMS Termagent 1918 - *HMS Seafire *HMS Rodney 1930 - Luokka:Brittiläiset amiraalit Luokka:Vuonna 1883 syntyneet Luokka:Vuonna 1963 kuolleet
Maan tapa

Maan tapa on vahvasti velvoittava oikeuslähde, jota sovelletaan silloin kun kirjoitettua lainsäädäntöä ei ole käytettävissä. Jatkuvasti käytössä oleva ja vakiintunut maan tapa saattaa muodostua tapaoikeudeksi, ja se saatetaan omaksua oikeudellisten ratkaisujen perustaksi. Maan tavan tulee olla kauan noudatettu ja yleisesti velvoittavaksi koettu käytäntö, joka koetaan asianosaisia kohtaan kohtuulliseksi. Vaikka jokin toiminta olisi yhteiskunnassa yleinen käytäntö, ei se kuitenkaan muutu sallituksi, jos se on lainsäädännöllä kielletty.Otavan iso tietosanakirja, Otava 1963Uusi tietosanakirja, Tietosanakirja oy 1963Iso tietosanakirja, WSOY 1996, ISBN 951-0-20153-7 Prosessioikeudessa maan tavan käyttö oikeuslähteenä on kehittynyt erityisesti tuomioistuinkäytännön perusteella.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa IV palsta 422 Olaus Petrin tuomarinohjeiden mukaan maan tapaa oli pidettävä lakina, jos se ei ollut kohtuuton. Vuoden 1734 lain oikeudenkäymiskaaren 1 luvun 11 pykälä antaa maan tavan tuomitsemisohjeeksi, jos se ei ole kohtuuton ja jos säädettyä lakia ei ole. Ruotsalainen 1700-luvun oikeuslähdeoppi piti tapaoikeutta vähäarvoisena ja asetti tiukat ehdot maan tavan käytölle. Sitä oli pitänyt noudattaa pitkän ajan, sille vaadittiin lainsäätäjän hiljainen hyväksyntä, eikä se saanut olla lain tai luonnonoikeuden vastainen. Oikeuskirjallisuudessa tapaoikeuden katsottiin kuitenkin voivan muuttaa kirjoitettua lakia.Encyclopædia iuridica fennica, osa VII palsta 1047 Yleiskielessä maan tapa tarkoittaa usein laajasti hyväksyttyä menettelytapaa, joka kuitenkin on lain tai moraalin kannalta arveluttava.Kielitoimiston sanakirja, Kotimaisten kielten tutkimuskeskus 2006, ISBN 952-5446-20-4, hakusana tapa ==Lähteet== Luokka:Yleinen oikeustiede
TAFISA

Maailman kuntoliikuntajärjestö TAFISA () on vuonna 1991 perustettu kansainvälinen liikuntajärjestöjen kattojärjestö, joka pyrkii edistämään kuntoliikuntaa koko maailmassa.http://www.tafisa.de TAFISAn jäseneksi voivat hakea kaikki kansalliset tai kansainväliset kuntoliikuntajärjestöt. Tällä hetkellä TAFISAan kuuluu 153 urheilujärjestöä yli sadasta maasta. Mukana on järjestöjä jokaisesta maanosasta. Viitattu 24.2.2009 TAFISAlla on paikallisjärjestöjä Aasiassa ja Oseaniassa (Asiania Sport for All Association ASFAA) sekä Euroopassa (European Sport for All Network ESFAN). Myös kuntoliikunnan Pan American –aluejärjestö on perustettu. TAFISAn tapahtumia ovat muun muassa lokakuussa pidettävä Maailman Kävelypäivä (World Walking Day) sekä toukokuussa järjestettävä International Challenge Day. TAFISAn hallitus valitaan viideksi vuodeksi kerrallaan. Hallituksessa on kaudella 2005-2009 jäsen myös Suomesta, Suomen Kuntoliikuntaliiton toiminnanjohtaja Jorma Savola. ==Tafisan hallituksen kokoonpano== Hallitus (2005-2009) Viitattu 24.2.2009 *Shang-Hi Rhee (puheenjohtaja) *Oscar Azuero-Ruiz (varapuheenjohtaja) *Comfort Nwankwo (varapuheenjohtaja) *Joël Raynaud (varapuheenjohtaja) *Thomas Ta-Chou- Huang (varapuheenjohtaja) *Brian Dixon (rahastonhoitaja) *Wolfgang Baumann (pääsihteeri) *Wim Florjin *Herzel Hagay *Mitra Rouhi Dehkordi *Jorma Savola *Ewa Suska *Ju-Ho Chang (neuvonantaja) *B. Sarjit Singh (toiminnanjohtaja ==Lähteet== ==Aiheesta muualla== Tafisan kotisivu Luokka:Kansainväliset urheilujärjestöt
Aper

(Lucius Flavius) Aper (k. noin 284) oli roomalainen kenraali ja kolmen keisarin, Caruksen, Carinuksen, ja Numerianuksen pretoriaaniprefekti. Aper oli luultavasti sama Lucius Flavius Aper -niminen henkilö, joka toimi keisari Gallienuksen aikana Legio V Macedonicasta ja Legio XIII Geminasta irrotetun legioonalaisyksikön komentajana (praepositus). Myöhemmin sama henkilö oli myös Pannonia Inferiorin maaherra (praeses).The Prosopography of the Later Roman Empire s. 81 Aper kohosi keisari Caruksen aikana pretoriaaniprefektiksi (praefectus praetorio). Caruksen nuorempi poika Numerianus otti Aperin tyttären vaimokseen, jolloin Aperista tuli Numerianuksen appiukko. Vuonna 283 Carus lähti sotaretkelle Persiaa vastaan ja otti Numerianuksen sekä Aperin mukaansa. Sotaretki oli menestyksekäs ja Persian pääkaupunki Ktesifon vallattiin kesään mennessä. Yllättäen Carus kuitenkin kuoli heinä- elokuussa 283. Aper saattoi olla keisarin kuoleman takana, mutta asiasta ei ole varmuutta. Pian hän julisti Numerianuksen keisariksi, jolloin tämä hallitsi yhdessä veljensä Carinuksen kanssa. Tämän jälkeen Numerianus päätti johdattaa armeijansa takaisin Eurooppaan. Vähässä-Aasiassa Numerianus kuitenkin sairastui ja Aper levitti sanaa, että keisari kärsi silmätulehduksesta, ja hän joutui matkustamaan suljetussa kantotuolissa suojassa pölyltä ja auringolta. Pitkän matkan kuluttua Numerianuksen sotilaat haistivat oudon mädäntyneen hajun ja kurkistivat verhon raoista kantotuoliin ja huomasivat keisarin kuolleen. Numerianus oli ilmeisesti maannut kuolleena jo useita päiviä. Ei ole varmaa murhasiko Aper Numerianuksen, mutta todennäköisesti keisari kuoli johonkin sairauteen. Aper joutui kuitenkin syytetyksi, ja pian eräs upseeri nimeltään Diokles surmasi Aperin ja julistautui keisariksi.Southern s. 133 == Lähteet == * * * === Viitteet === Luokka:Pretoriaaniprefektit Luokka:Syntymävuosi tuntematon Luokka:280-luvulla kuolleet
Uudenkaupungin lasitehdas

Uudenkaupungin lasitehdas toimi Uudessakaupungissa vain nelisen vuotta, vuosina 1681–1685. Tehdas oli Suomen ensimmäinen lasitehdas. Tehtaan perustivat ruotsalainen Melchior Joung (tai Jung) ja hänen poikansa Kustaa Juhana Joung. Melchior Joung oli jo perustanut lasitehtaan Tukholmaan. Tehdas oli oman aikansa mittapuun mukaan melko suuri ja siellä valmistettiin kristallia, pulloja ja ikkunalasia. Lasitehdas toimi nykyisen Koulukadun ja Rantakadun kulmassa sijainneissa entisissä Wasaborgin kreivin tallirakennuksissa. Tehtaan omistajien ja työväen välit olivat usein tulehtuneet omistajien syyttäessä työväkeä ammattitaidon puutteesta valmistettujen lasien rikkoutuessa ja työväen arvostellessa uusia työmenetelmiä ja materiaaleja. Tehtaalla ehti olla sen toiminnan aikana vuonna 1683 myös lakko, jota pidetään Suomen ensimmäisenä. Lasitehdas tuhoutui puolet kaupunkia polttanessa tulipalossa vuonna 1685. Palo sai todennäköisesti alkunsa kiväärikomppanian laukauksista, joita ammuttiin kaupungissa vierailleen maaherra Creutzin kunniaksi tämän ollessa lähdössä kaupungista. Maaherra oli vierailullaan määrännyt lasitehtaan siirrettäväksi Sorvakkoon toiselle puolelle Kaupunginlahtea juuri tulipalovaaran takia. Uudenkaupungin lasitehtaan tuotannosta on säilynyt vain joitain pullonpohjia, joissa on kohokuvioituna Melchior Joungin nimikirjaimet. Tehtaan sijaintipaikalla Koulukadun ja Rantakadun kulmassa paljastettiin vuonna 1968 lasitehtaan muistolaatta. Samassa paikassa on nykyisin K-Market. == Lähteet == * Uusikaupunki: tehtaiden muistomerkit (Internet Archive, tallennettu 25.2.2008) * Suomalaisia lasitehtaita ===Viitteet=== ==Aiheesta muualla== * Luokka:Entiset suomalaiset lasitehtaat Luokka:Suomen teollisuushistoria Luokka:Uudenkaupungin rakennukset ja rakennelmat
Kyllä kaikki selviää

Kyllä kaikki selviää (myös nimellä Öinen seikkailu Degerössä eli Kaikki kyllä järjestyy) on vuonna 1926 valmistunut suomalainen mykkäelokuva, jonka ohjasi Oscar Tengström. Elokuvan ensi-ilta oli 20. syyskuuta 1926 Piccadilly- ja Punainen Mylly -teattereissa Helsingissä. == Näyttelijät == * Birgit Sergelius - Sankaritar * Favo Walters - Sankari * Oscar Tengström - Sankarittaren isä * Leo Golowin - Onneton nuorukainen * Uno Lindroos - Tullimies * Berndt Lindahl * Otto Westphal - Setä * Eja Tengström - Sankarittaren äiti * Rita af Forselles * Thure Wahlroos == Muut tekijät == * Ragnar Hartwall - tuottaja, käsikirjoitus * Oscar Lindelöf - kuvaus * Björn Soldan - valokuvat * Rafael Roos - valokuvat Luokka:Suomalaiset mustavalkoelokuvat Luokka:Vuoden 1926 suomalaiset elokuvat Luokka:Suomalaiset mykkäelokuvat Luokka:Oscar Tengströmin ohjaamat elokuvat
Meren ja lemmen aallot

Meren ja lemmen aallot on vuonna 1926 valmistunut suomalainen mykkäelokuva, jonka on ohjannut Uuno Hirvonen. Elokuvan ensi-ilta oli 8. marraskuuta 1926 Arkadia- ja Bio-Bio-teattereissa Helsingissä. Elokuvan valmistanut Adamsin Filmitoimisto oli amerikankävijä Abel Adamsin (ent. Saastamoinen) jo 1912/1913 perustama yhtiö, mutta toimittaja Uuno Hirvosen modernia otetta amerikkalaistyyliin tavoitellut Meren ja lemmen aallot oli yhtiön ensimmäinen näytelmäelokuva.Filmiaitta no 10/1926, "Kotimainen filmikomedia". Vajaan puolen tunnin mittainen komedia toimi harjoituksena myös elokuva-alalle vasta tulleille Heikki Aholle ja Björn Soldanille, jotka kuvasivat ja leikkasivat filmin. Jatkossa he toimivat enimmäkseen oman Aho & Soldan -yhtiön nimiin. Hirvonen ei muita elokuvia ohjannut, mutta kirjailijanimimerkillään Simo Penttilä hän käsikirjoitti kuusi muuta elokuvaa, tunnetuimpina Kuollut mies -elokuvien sarjan. Heikki Aho keksi lainata elokuvan nimen itävaltalaisen kirjailija Franz Grillparzerin näytelmästä Des Meeres und der Liebe Wellen. Aho oli juuri tehnyt kirjailijasta kirjallisuushistoriallisen tutkielman Helsingin yliopistolla. Meren ja lemmen aallot ei ole säilynyt, sillä sen kuva-aineisto tuhoutui Adams-Filmin varastopalossa 1959. Siksi sen juoni on tavoitettavissa vain arkistoihin talletetusta käsiohjelmasta: "Kauniissa maalaiskartanossa vietti Irja ystävättärineen kesän suloisia päiviä. Kaupungissa häntä kaihosi insinööri Yrjö, joka vaikeuksista huolimatta vihdoin pääsi hänen luokseen. Kaupungissa oli kommelluksia, mutta maaseudullakin sattui tällä välin yhtä ja toista. Sinänsä niin rauhaisa olo oli omiaan sotkeutumaan ja sotkeutuikin - kunnes kaikki sovittava lempi jälleen kuutamoisena iltana sai rauhan maahan ja ihmisille hyvän tahdon."Kansallisfilmografia 1, Helsinki: VAPK, 1996. Kopio käsiohjelmasta julkaistu: Uusi Suomi 5.12.1971 == Näyttelijät == * Annie Mörk – Eläintieteen lehtori * Aku Käyhkö – Yrjö, insinööri * Ellen Sylvin – Irja * Elo Kuosmanen – Aku == Muut tekijät == * Abel Adams – tuottaja * Uuno Hirvonen – käsikirjoitus * Lauri Aho – apulaisohjaaja, käsikirjoitus * Heikki Aho – kuvaus, leikkaus * Björn Soldan – kuvaus, leikkaus == Lähteet == * * * === Viitteet === Luokka:Suomalaiset mustavalkoelokuvat Luokka:Vuoden 1926 suomalaiset elokuvat Luokka:Suomalaiset mykkäelokuvat Luokka:Suomalaiset kadonneet elokuvat
Juiced

Juiced on Juice Gamesin kehittämä ja THQ:n julkaisema ajopeli. Peli on julkaistu vuonna . Peli kuuluu Juiced -pelisarjaan. Peli oli tulossa julkaistavaksi Acclaim-yhtiön kautta ennen tämän konkurssia. Vuonna 2005 THQ osti oikeudet peliin. == Pelaaminen == Pelissä mukana olevat pelitilat: * Ura – Pelin päätila. * Sprintti – Tarjoaa normaalin A:sta B:hen -rallin. * Ajo – Aja kuutta tietokoneen ohjaamaa autoa vastaan. * Soolo – Tässä pelaaja ajaa yksikseen * Kruisailu – Tässä voit ajaa mitä tahansa rataa läpi ilman rajoituksia. * Show Off – Tässä tehdään temppuja, kuten kuminpolttoa ja driftejä == Vastaanotto == Peli on saanut GameSpotin arvostelussa arvosanaksi 6.1/10. == Lähteet == == Aiheesta muualla == * Luokka:Vuoden 2005 videopelit Luokka:Ajopelit Luokka:PlayStation 2 -pelit Luokka:Windows-pelit Luokka:Xbox- pelit Luokka:THQ:n pelit
Meren kasvojen edessä

Meren kasvojen edessä on vuonna 1926 valmistunut suomalainen mykkäelokuva, jonka on ohjannut Teuvo Puro. Elokuva perustuu Arvid Mörnen romaaniin Inför havets anlete vuodelta 1921 (suom. 1926) ja sen ensi-ilta oli 31. lokakuuta 1926 Capitol-teatterissa Helsingissä. Komedia Filmin ensimmäinen elokuva sekoittaa kauhuelementtejä mysteeriin. Se on tarina pahamaineisessa Hylkysaaressa sijaitsevasta talosta ja sen pitkään vaietuista tapahtumista. Elokuvan käsikirjoituksesta vastasi Komedia Filmin osakas, Kansallisteatterin pääohjaaja Teuvo Puro, joka oli mieltynyt kirjallisiin aiheisiin. Puro käyttää elokuvan teknisiä keinoja elävöittämään kerrontaa: niihin kuuluvat onnistuneet unijaksot ja takaumat. Tuloksena on ajan eurooppalaiselle kauhuelokuvalle tyypillistä painostavuutta. Meren kasvojen edessä oli varsin suosittu elokuva ja se myytiin Ruotsiin, Norjaan ja Tanskaan. Elokuvan säilyminen oli vaakalaudalla, sillä ehyttä esityskopiota ei ollut. Elokuvan restaurointi tehtiin useammasta eri lähtömateriaalista, jotka oli pelastuskopioitu 2000-luvun alussa Suomen elokuva-arkistossa. Koska säilynyt alkuperäinen kuvamateriaali ja sen pelastuskopiot eivät olleet esitysjärjestyksessä, käytettiin epäselvissä tilanteissa hyväksi Mörnen romaania, sillä myöskään elokuvan alkuperäiskäsikirjoitusta ei ole säilynyt. Kansallisessa audiovisuaalisessa instituutissa vuonna 2014 toteutetun restauroinnin tuloksena elokuvasta on olemassa 4K-tasoinen digitoitu esityskappale. == Näyttelijät == * Ilmari Unho - Lasse, ylioppilas * Kaarlo Kytö - Pentti, ylioppilas * Urho Seppälä - Kristoffer, ylioppilas * Axel Slangus - Hylkysaaren Pauli * Heidi Korhonen - Henrika, Paulin tytär * Kerstin Lagus - Renata, Paulin kasvattitytär * Waldemar Wohlström - Vanhus * Eero Vepsälä - Jaan, renki == Muut tekijät == * Teuvo Puro - käsikirjoitus * Kurt Jäger - kuvaus, leikkaus, tuottaja, valokuvat * Carl Fager - lavastus Luokka:Suomalaiset mustavalkoelokuvat Luokka:Vuoden 1926 suomalaiset elokuvat Luokka:Suomalaiset mykkäelokuvat Luokka:Suomalaiset romaaneihin perustuvat elokuvat Luokka:Teuvo Puron ohjaamat elokuvat
Murtovarkaus (elokuva)

Murtovarkaus on vuonna 1926 valmistunut suomalainen mykkäelokuva, jonka on ohjannut ruotsalainen Harry Roeck-Hansen (1891–1959) apulaisohjaajanaan Erkki Kivijärvi. Elokuva perustuu Minna Canthin samannimiseen näytelmään vuodelta 1883. Elokuvan ensi-ilta oli 27. syyskuuta 1926 Kino-Palatsi-teatterissa Helsingissä. == Näyttelijät == == Muut tekijät == * Erkki Karu – tuottaja * Erkki Kivijärvi – apulaisohjaaja, käsikirjoitus * Martti Tuukka – lavastus, studiopäällikkö * Aili Kari – tuotantosihteeri * Frans Ekebom – kuvaus * Armas Fredman – kuvausassistentti * Armas Valen – kuvausapulainen * Eva Luttinen – studion emäntä * Kalle Havas – valokuvat * Kosti Lehtinen – valokuvat == Aiheesta muualla == *Erkki Kivijärvi : "Murtovarkaus": Vihdissä Minna Canthin näytelmää filmaamassa, Suomen Kuvalehti, 31.07.1926, nro 31, s. 14, Kansalliskirjaston digitaaliset aineistot Luokka:Vuoden 1926 suomalaiset elokuvat Luokka:Suomalaiset mustavalkoelokuvat Luokka:Suomalaiset mykkäelokuvat Luokka:Suomalaiset näytelmiin perustuvat elokuvat
Killer7

Killer7 () on Grasshopper Manufacturen kehittämä ja Capcomin julkaisema toimintaseikkailupeli. Peli julkaistiin Nintendo GameCubelle ja PlayStation 2:lle kesällä . Pelin kehittäjiä ovat Goichi Suda ja Shinji Mikami. Peli käyttää cel shading -tekniikkaa ulkoasussa. Pelistä julkaistaan myös samannimistä sarjakuvalehteä. == Tarina == Peli sijoittuu vaihtoehtoiselle 21. vuosisadalle, jossa kaikkien valtioiden välinen rauhansopimus on kieltänyt ydinaseet, maiden välisen lentoliikenteen ja Internetin. Maailmanrauhasta huolimatta väkivaltainen terroristiryhmä pyrkii hajottamaan Yhdysvaltain ja Japanin välit. Pelaaja ohjaa Harman Smith -nimistä palkkatappajaa, joka seitsemän sivupersoonansa kanssa pyrkii pysäyttämään terroristit. == Lähteet == == Aiheesta muualla == * * Luokka:Vuoden 2005 videopelit Luokka:Toimintaseikkailupelit Luokka:PlayStation 2 -pelit Luokka:Nintendo GameCube -pelit Luokka:Capcomin videopelit
Doomsday for the Deceiver

Doomsday for the Deceiver on Flotsam and Jetsamin esikoisalbumi. Se julkaistiin vuonna 1986 levymerkillä Metal Blade Records. Albumi on yhtyeen ainoa julkaisu Jason Newstedin kanssa ennen hänen liittymistään Metallicaan. == Kappaleet == Kaikki kappaleet kirjoittanut Flotsam and Jetsam. # # # # # # # # # == Kokoonpano == * Eric A. K. – laulu * Edward Carlson – kitara, laulu * Michael Gilbert – kitara, laulu * Jason Newsted – bassokitara, laulu * Kelly David-Smith – rummut, laulu === Muut tekijät === * Brian Slagel – tuottaja * Bill Metoyer – äänittäjä * Casey McRackin – avustava äänittäjä * Ken Paulakovich – avustava äänittäjä * Eddy Schreyer – masteroija * Kevin Tyler – kansikuva, grafiikka * Chris Roomian – valokuvat * Michael Richard – valokuvat * Tina Menten – valokuvat == Arvostelut == * Allmusic: http://www.allmusic.com/album/doomsday-for-the-deceiver-mw0000189879 * Sputnik Music: http://www.sputnikmusic.com/review/9872/Flotsam-and-Jetsam-Doomsday- for-the-Deceiver/ == Aiheesta muualla == * Doomsday for the Deceiver discogs.com -sivustolla * == Lähteet == Luokka:Vuoden 1986 esikoisalbumit Luokka:Yhdysvaltalaiset thrash metal -albumit Luokka:Speed metal -albumit
Mike Knox

Michael Shawn Hettinga (17. heinäkuuta 1978)Mike Knox Wrestlingdata- sivustollaViitattu 22.7.2024 on yhdysvaltalainen showpainija. Hänet tunnetaan parhaiten urastaan World Wrestling Entertainmentissa, jossa hän paini nimellä Mike Knox.Mike Knox releasedViitattu 22.7.2024 Knoxin managereina ovat toimineet Kelly Kelly ja Paul Heyman, ja hänen sisääntulomusiikkinsa on VideoHelper Productionin "Death Grip". ==Lähteet== Luokka:Yhdysvaltalaiset showpainijat Luokka:Vuonna 1978 syntyneet Luokka:Elävät henkilöt
Lääkintäoikeus

Lääkintäoikeus () on oikeudenala, johon kuuluu lääketiedettä, terveydenhuoltoa ja terveydenhuoltohenkilöstöä käsittelevät oikeudelliset kysymykset, erityisesti potilaan ja lääkärin tai muun ammattihenkilön välisen suhteen oikeudelliset näkökohdat. Lääkintäoikeus on melko uusi oikeudenala, jonka aihepiiri ei ole tarkkarajainen. Lääkintäoikeus esiintyi Suomessa virkanimikkeessä ensi kerran 1995, jolloin Tampereen yliopisto sai ainetta opettavan dosentin. Lääkintäoikeudelle läheinen oikeudenala on terveydenhuoltojärjestelmän oikeudellisia kysymyksiä tutkiva terveysoikeus, jolla on kiinteä suhde sosiaalioikeuteen. Toinen läheinen oikeudenala on bio- oikeus, joka liittyy biotieteiden sovelluksiin ja bioetiikkaan. Lääkintäoikeuden perussäädöksiä Suomessa ovat laki potilaan asemasta ja oikeuksista (785/1992) ja potilasvakuutuslaki (948/2019) ==Lähteet== * Raimo Lahti: Lääkintäoikeus – kehittyvä uusi tieteenala, Lakimies 6/1997 s. 753–759 Luokka:Oikeuden yleistieteet
Elämän maantiellä

Elämän maantiellä on vuonna 1927 valmistunut suomalainen mykkäelokuva, jonka ovat ohjanneet Kurt Jäger ja Ragnar Hartwall. Elokuvan ensi-ilta oli 28. marraskuuta 1927 Piccadilly- ja Punainen Mylly -teattereissa Helsingissä. Elokuvan sisäkuvaukset tehtiin studioksi vuokratussa Hankkijan juhlasalissa ja ulkokuvaukset Helsingissä ja lähiympäristössä. Elokuvassa kuvataan posetiivin soittajan elämänvaiheita ja hänen kohtaamiaan ihmisiä.Forssan mykkäelokuvafestivaali esittää: Elämän maantiellä (Tampereen elokuvajuhlat 5.–10.3.2002) Yleisradion tilauksesta elokuvaan on säveltänyt uuden musiikin Yrjö Hjelt. Se on kolmas hankkeessa, jossa viisi mykkäelokuvaa saa musiikin. Katupiano saatiin ääniraidalle Varkauden mekaanisen musiikin museosta.Harri Römpötti, Orpotyttö ihastuu posetiivariin, Helsingin Sanomat 3.12.2011, sivu D 9Mykkää valoa 1920-luvun Suomesta, Teeman sarja, Yle.fi, viitattu 6.1.2013 Tarinan tapahtumaympäristö on mahdollisesti Italiassa, vaikka maata ei mainitakaan, mutta sijoittuu tapahtumien perusteella varhaiseen Benito Mussolinin aikaan, jolloin hänen julkinen kuvansa vielä oli hyvin myönteinen. Päähenkilöitä ovat kulkuri Tarini, joka ansaitsee elantonsa veivaamalla katupianoa (joka väliteksteissä on posetiivi), ja kasvattilapseksi päätynyt Irmela. Heidät palkkaa ilkeä impressaari Greeving esiintymään varieteehensa, josta rikas Georg löytää Irmelan, mutta Irmela ei tahdo vastata kosintaan. Lopuksi paljastuu, että Tarini on Irmelan isä.Annmari Salmela, Yrjö Hjelt sävelsi kauniin tarinan, Hs.fi , viitattu 2.12.2011 == Näyttelijät == == Lähteet == ==Aiheesta muualla== *Antti Alasen blogi Referaatti Yrjö Hjeltin haastattelusta, jonka on tehnyt Markku Pölönen *Elokuvasta Ylen sivuilla * Mykkäelokuvasivusto Luokka:Suomalaiset mustavalkoelokuvat Luokka:Vuoden 1927 suomalaiset elokuvat Luokka:Suomalaiset mykkäelokuvat Luokka:Suomalaiset draamaelokuvat
Hanna Ekström

Hanna Ekström (s. 25. joulukuuta 1972) on suomalainen entinen jalkapalloilija. Ekströmin pelaajaura alkoi Puistolan Urheilijoista, jossa hän pelasi aluksi maalivahtina. Loukkaantumisten vuoksi Ekström kokeili kärkipelaajan roolia, josta tuli hänelle lopulta pysyvä pelipaikka. Puistolassa hän pelasi kauteen 1993 asti, minkä jälkeen hän siirtyi Helsingin Jalkapalloklubiin. HJK:ssa Ekström pelasi 1994–1999, joiden aikana hän voitti Suomen mestaruuden viidesti ja Suomen cupin kahdesti. Ekström oli SM-sarjan paras maalintekijä 1998 ja 1996, jolloin hänet valittiin myös vuoden naisjalkapalloilijaksi. HJK:sta Ekström siirtyi AC Vantaan riveihin 2000 ja sieltä Malmin Palloseuraan 2001. Maajoukkueessa Ekström pelasi 37 maaottelua ja teki niissä 7 maalia. == Lähteet == * === Viitteet === Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1972 syntyneet Luokka:Elävät henkilöt
Meren anoksia

Meren anoksia on maapallon historiassa joinain aikoina esiintynyt tila, jolloin meressä oli hyvin vähän happea. Anoksia alkoi, kun ilmakehän hiilidioksidimäärä kasvoi yli tietyn rajan, mikä lämmitti kasvihuone-ilmiöllä maapalloa. Merten lämpeneminen muutti virtauskuvioita, ja varsinkin syvänmeren hapettuminen estyi. Hiilidioksidin kasvun uskotaan liittyvän suuriin tulivuorenpurkauksiin ja joskus myös metaanin vapautumiseen syvämeren metaaniklatraateista. == Merten anoksia == Kun Maa syntyi ja yhteyttämistä ei ollut, meret olivat hapettomia. Happea alkoi tulle meriin luultavasti noin 2,5 miljardia vuotta sitten. Anoksiaa esiintyi sen jälkeen kausina, jolloin lämpötila oli korkea, merten virtauskuviot muuttuneet ja hiilidioksidiakin ilmakehässä useimmiten normaalia runsaammin. Näin ollen anoksia-vaiheet liittyivät ilmakehän hiilidioksidimäärän kasvuun. Anoksia-vaihe alkoi, kun hiilidioksidimäärä nousi 4–6 kertaa nykyistä suuremmaksi, ja lämpötilan kasvu 3 astettakin riitti tuhoamaan sademetsiä, jotka poistavat ilmakehästä hiilidioksidia. Anoksiakauden maapallo oli jäätön, ja ehkä navoillakin yli 27 °C. Anoksisina kausina syntyi mustia kerrostumia ja öljyä. Anoksisessa vedessä elää vain lähinnä rikkibakteereita ja muita hapettomien ympäristöjen eliöitä. == Anoksian kausia == Anoksiatapahtuma OEA 1a tapahtui varhaisella Apt- kaudella. Toinen tunnettu anoksia tapahtui Cenoman-Tours-kauden rajalla noin 93 miljoonaa vuotta sitten, jolloin Maa oli hyvin lämmin. Näiden anoksioiden uskotaan liittyvän hiilidioksidia ilmakehään vapauttaneisin suuriin laakiobasalttipurkauksiin. Paleotsooisella maailmankaudella ordoviki- ja siluurikausien rajalla tapahtui monta anoksian vaihetta. Näille kausille olivat tyypillisiä kylmien napa-alueiden luonnehtuvat hapelliset P-vaiheet, joiden jälkeen tuli lämminnapaisia hapettomia S-vaiheita. Hapallinen primo- eli P-vaihe vaihtui hapettomaksi, mustaa graptoliittikerrostumaa tuottavaksi S- eli secundo- vaiheeksi, kun valtamerten termohaliinikierto muuttui. Tämä taas johtui korkeiden leveysasteiden veden lämpötilan noususta yli 5 °C, jolloin hapellinen merivesi ei enää vajonnut syvämeren pohjalle. Maan radan ja akselikallistuman jaksollisin muutoksiin liittyvien Milankovichin jaksojen uskotaan kytkeneen hapellisia kausia hapettomiksi. Palaotsooisen kauden anoksioita olivat muun muassa Lau- ja Ireviken- tapahtumat, joihin liittyi merieläinten joukkosukupuuttoja. ==Aiheesta muualla== *Hot and stinky: The oceans without oxygen *Seawater strontium isotopes, oceanic anoxic events, and seafloor spreading *Cretaceous climate-ocean dynamics *Further evidence for photic-zone euxinic conditions during Mesozoic oceanic anoxic events *Crude - the incredible journey of oil, Australian Broadcasting Corporation Luokka:Meritiede
Ihmisyyden rajalla

Ihmisyyden rajalla () on Viktor Franklin kirjoittama omaelämäkerrallinen teos vankeudesta keskitysleirillä ja logoterapian peruskäsitteistä. Alkuperäinen teos julkaistiin vuonna 1946, ja sen uusittu ja laajennettu versio on ...trotzdem Ja zum Leben sagen: Ein Psychologe erlebt das Konzentrationslager. Kirja on jaettu kahteen osaan. Ensimmäisessä osassa Frankl kertoo kokemuksiaan keskitysleiristä – leirille kuljetuksesta aina vapautumisen jälkeiseen aikaan – ja psykologisia havaintoja vangeista ja vartijoista. Frankl pohtii kirjassaan mikä sai jotkut ihmisen selviytymään keskitysleirin oloissa paremmin kuin toiset. Hän päätyi tulokseen, että ratkaisevaa oli pystyikö ihminen löytämään tarkoituksen elämälleen. Näiden kokemusten pohjalta Frankl kehitti uuden psykologisen ja psykiatrisen ajattelun teorian: logoterapian. Sen keskeisiä ajatuksia ovat elämälle motivaation löytämisen tärkeys, sekä ihmisen luovuttamaton, perimmäinen valinnanvapaus kaikissa olosuhteissa: vapaus valita oma suhteutumisensa olosuhteisiin. Toisessa osassa Frankl selvittää lyhyesti logoterapian keskeisiä käsitteitä, kuten eksistentiaalinen turhauma ja tyhjiö, noogeeninen neuroosi, noo-dynamiikka, sekä elämän, rakkauden ja kärsimisen tarkoituksia. Luokka:Vuoden 1946 kirjat Luokka:Omaelämäkerrat Luokka:Keskitysleirit Luokka:Holokausti
Matti Kuusisto

Matti Kuusisto (s. ) on suomalainen jääkiekkopuolustaja. Kuusisto on Forssan Palloseuran kasvatti, joka on pelannut FPS:n lisäksi myös Bluesissa, Jukureissa, KalPassa, Lukossa ja Ässissä sekä Itävallan EHC Lustenaussa. ==Tilastot== 1999–00 FPS I-divisioona 31 0 2 2 20 – – – – – 2000–01 FPS Mestis 33 2 6 8 36 – – – – – 2001–02 Blues SM-liiga 42 0 0 0 8 1 0 0 0 0 2002–03 Jukurit Mestis 43 3 8 11 28 12 1 1 2 2 2003–04 Jukurit Mestis 28 3 6 9 20 10 1 1 2 12 2004–05 KalPa Mestis 33 1 4 5 22 9 1 3 4 10 2005–06 KalPa SM-liiga 53 3 2 5 93 – – – – – 2006–07 KalPa SM-liiga 50 3 18 21 58 – – – – – 2007–08 KalPa SM-liiga 15 1 1 2 43 – – – – – Lukko SM-liiga 36 1 11 12 67 – – – – – 2008–09 Lukko SM-liiga 8 1 0 1 2 – – – – – Ässät SM-liiga 42 3 5 8 75 – – – – – 2009–10 Ässät SM-liiga 38 0 5 5 50 – – – – – 2010–11 EHC Lustenau ÖNL 34 7 14 21 104 3 0 1 1 4 6 kautta yhteensä SM-liiga 284 12 42 54 396 1 0 0 0 0 ==Lähteet== * * * Luokka:Suomalaiset jääkiekkoilijat Luokka:Vuonna 1982 syntyneet Luokka:Elävät henkilöt
Muurmanin pakolaiset

Muurmanin pakolaiset on vuonna 1927 valmistunut suomalainen mykkäelokuva, jonka on ohjannut Erkki Karu. Elokuva perustuu Kaarlo Hännisen romaaniin Kiveliön karkurit vuodelta 1923 ja sen ensi-ilta oli 9. tammikuuta 1927 Kino- Palatsi-teatterissa Helsingissä.https://digi.kansalliskirjasto.fi/aikakausi/binding/1109449?page=41https://digi.kansalliskirjasto.fi/aikakausi/binding/1109446?page=6 Elokuva kuvaa saksalaisia sotavankeja, jotka ovat rakentamassa Muurmannin rataa. He pakenevat Suomen suuriruhtinaskunnan puolelle Pohjois-Suomeen, missä joutuvat kuitenkin viranomaisten aiheuttaman vaaran kohteeksi.https://digi.kansalliskirjasto.fi/aikakausi/binding/1109446?page=31 == Näyttelijät == * Heikki Valtonen - Nivan isäntä * Ellen Sylvin - Saima Niva * Martti Tuukka - Niilo Niva, Saiman veli * Waldemar Wohlström - poliisi Simpura * Gunnar Brygge - luutnantti Herman Braun * Eine Laine - Braunin morsian * Thorild Bröderman - Braunin isä * Naemi Kari - Braunin äiti * Heikki Välisalmi - makkaramestari Sonntag * Sulo Räikkönen - vääpeli Schönemann * Leo Franck - taiteilija Haase * Berndt Lindahl - kenttäpappi Gottleben * Paavo Costiander - kokki * Kullervo Kari - Hahn * Jalmari Sauli - Väinö Taipale * Yrjö Somersalmi - santarmipäällikkö * Otto Al'Antila - kalastaja * Paul Troupp - venäläinen sotamies * L. Pajunen - venäläinen sotamies * Juho Puls - talollinen * Markus Rautio - venäläinen sotamies == Muut tekijät == * Erkki Karu - käsikirjoitus, tuottaja, leikkaus * Lauri Vesala - käsikirjoitus * Aili Kari - tuotantosihteeri * Frans Ekebom - kuvaus * Armas Fredman - kuvausapulainen * Martti Tuukka - lavastus, studiopäällikkö * Hannes Kuokkanen - naamiointi * Eva Luttinen - studion emäntä * Kalle Havas - valokuvat * Kosti Lehtinen - valokuvat ==Lähteet== == Aiheesta muualla == * Arvostelu Mykkäelokuvasivustolla Luokka:Suomalaiset mustavalkoelokuvat Luokka:Vuoden 1927 suomalaiset elokuvat Luokka:Suomalaiset mykkäelokuvat Luokka:Suomalaiset romaaneihin perustuvat elokuvat Luokka:Erkki Karun ohjaamat elokuvat
Sari Seppänen (jalkapalloilija)

Sari Seppänen (s. 22. syyskuuta 1975) on suomalainen entinen jalkapalloilija. Liberona pelaavan Seppäsen jalkapalloura alkoi Tampereen Ilveksessä. Hän pelasi seurassa lähes koko uransa ajan. Ilveksen lisäksi hän pelasi PU-62:ssa 1996, Malmin Palloseurassa 2002 ja tanskalaisessa Fortuna Hjörringissä vuosina 1994 ja 1995. Seppänen pelasi maajoukkueessa vuosina 1992–2002 yhteensä 63 maaottelua, joissa hän teki kaksi maalia. Myös Sari Seppäsen kaksoissisko Satu Seppänen maajoukkuetason jalkapalloilija. == Lähteet == * * === Viitteet === Luokka:Suomalaiset jalkapalloilijat Luokka:Vuonna 1975 syntyneet Luokka:Elävät henkilöt
Courageous-luokka (risteilijä)

Courageous-luokka oli alun perin Britannian kuninkaallisen laivaston kolmen raskaasti aseistetun kevyen taisteluristeilijän muodostama alusluokka, jonka kaikki alukset muutettiin myöhemmin lentotukialuksiksi. Alusten suunnittelu pohjautui amiraali Fisherin ideaan valmistaa taisteluristeilijöiden taistelukyvyn omaavia aluksia, jotka kykenivät purjehtimaan Tanskan salmista Saksan Itämeren rannikolle. Alusten panssarointia jouduttiin uppouman pienentämiseksi keventämään niin paljon, että ne eivät kyenneet toimimaan Suuren laivaston raskaiden yksiköiden mukana, mikäli jouduttaisiin raskaiden pinta-alusten välisiin tykistötaisteluihin.Coward, B. R. s. 93 Alusluokan valmistuneet alukset HMS Glorious ja HMS Courageous eivät osallistuneet varsinaisiin taistelutoimiin ensimmäisen maailmansodan aikana lukuun ottamatta Helgolandin taistelua marraskuussa 1917. Luokan kolmas alus HMS Furious muutettiin jo ennen palvelukseen ottoa lentotukialukseksi rakentamalla etukannen päälle lentoonlähtöalusta. == Alukset == Courageous-luokan kevyet taisteluristeilijät Nimi Telakka Kölinlasku Vesille Valmis Kohtalo HMS Courageous Armstrong, Elswick 28. maaliskuuta 1915 5. helmikuuta 1916 tammikuu 1917 Saksan laivaston sukellusveneen upottama 17. syyskuuta 1939 HMS Glorious Harland and Wolff 1. toukokuuta 1915 20. huhtikuuta 1916 tammikuu 1917 Saksan laivaston taisteluristeilijöiden Scharnhorstin ja Gneisenaun upottama 8. kesäkuuta 1940 HMS Furious Armstrong, Elswick 8. kesäkuuta 1915 15. elokuuta 1916 heinäkuu 1917 muutettu lentotukialukseksi 1917 ==Lähteet== * * * * ===Viitteet=== * *